EkBass/fiwiki-20250220-pages-articles huggingface dataset:
Wikimedia Enterprise

Wikimedia Enterprise on Wikimedia Foundationin tuottama maksullinen palvelu, jonka avulla kaupalliset yritykset voivat hyödyntää helposti Wikipedian ja muiden Wikimedia-hankkeiden sisältöjä. Vaihtoehtoisesti yritykset voivat käyttää näitä sisältöjä vapaasti saatavilla olevilla ilmaisilla tavoilla, mutta Wikimedia Enterprise pyrkii tarjoamaan kunkin yrityksen tarpeisiin räätälöidyn ratkaisun, asiakaspalvelun sekä esimerkiksi maksutonta vaihtoehtoa ajantasaisemmat ja paremmin koneluettavassa muodossa olevat tietoaineistot. Wikimedia Enterprise aloitti toimintansa lokakuussa 2021. Googlesta tuli yksi sen ensimmäisistä asiakkaista. Google käyttää Wikimedia Foundationin hankkeiden sisältöjä muun muassa verkkohakujen tulossivujen tietopaneeleissa sekä lainaamalla Wikipedia-artikkeleita joidenkin YouTubesta löytyvien videoiden yhteydessä vastapainona misinformaatiolle ja salaliittoteorioille. Myös Internet Archive hyödyntää Wikimedia Enterprisen palveluja. Se kuitenkin käyttää niitä maksutta. Suurin osa Wikimedia Foundationin toimintaansa tarvitsemista varoista tulee sen oman arvion mukaan jatkossakin lahjoituksista ja apurahoista. Wikimedia Enterprisen tuottamien lisätulojen odotetaan kuitenkin edesauttavan organisaation vakautta. == Lähteet == == Aiheesta muualla == * Virallinen sivusto Luokka:Wikimedia
Kristinusko Ruandassa

Tämä artikkeli kertoo kristinuskosta Ruandassa. Kristinusko on Ruandan suurin uskonto ja suurin osa ruandalaisista kuuluu protestanttisiin kirkkoihin. Tämänkaltaisiin yhteisöihin kuuluu yhteensä 57,7 prosenttia ruandalaisista. Toiseksi suurimpaan kirkkokuntaan, roomalaiskatoliseen kirkkoon kuuluu 382, prosenttia väestöstä. == Historia == Ruanda on alun perin batwojen, bahutujen ja batutsien aluetta. Vuonna 1884 alue annettiin Saksalle ja siitä tuli Belgian protektoraatti ensimmäisen maailmansodan jälkeen. Ruandassa toteutettiin vuonna 1994 kansanmurha jossa kuoli yli miljoona ihmistä. Monet kirkot ovat kamppailleet vastuunsa kanssa kansanmurhasta. Toiset kirkot vastustivat kansanmurhaa, kun taas toiset osallistuivat siihen. Ruandan suuria kirkkoja ovat katolinen kirkko, anglikaanit, presbyteerit, baptistit ja adventistit. Viime vuosina erityisesti uudet kristilliset ryhmät, kuten helluntaiherätys ovat kasvaneet. == Kirkkojenväliset järjestöt == Monet protestanttiset kirkot toimivat yhteistyössä protestanttiseen kirkkojen neuvostossa. Maasssa toimii myös evankelinen allianssi. == Lähteet == *
Kristinusko Sierra Leonessa

Tämä artikkeli kertoo kristinuskosta Sierra Leonessa. Kristinusko on Sierra Leonen toiseksi suurin uskonto. Suurin osa väestöstä kuuluu muslimeihin. Kristittyjä maan asukkaista on 22,9 prosenttia. Sierra Leonen suurin protestanttinen ryhmä on yhdistyneet metodistit. Helluntailaisia maan kristityistä on noin 10 prosenttia. == Historia == Sierra Leonen sisällissota päättyi 2002. Monilla kirkoilla on ollut tämän jälkeen suuri rooli rauhan- ja sovinnontyössä. Kristityt kirkot ovat silti toimineet maassa vähemmistönä. == Kirkkojenväliset järjestöt == Sierra Leonessa toimii paikallinen ekumeeninen kirkkojen neuvosto. Maassa toimii myös evankelinen liitto, joka on yhteydessä evankeliseen allianssiin. == Lähteet == *
Kristinusko Etelä-Afrikassa

Tämä artikkeli kertoo kristinuskosta Etelä-Afrikassa. Kristinusko on Etelä- Afrikan suurin uskonto. Kristittyihin kirkkoihin kuuluu 86 prosenttia väestöstä. Etelä-Afrikassa on monia alkuperäiskansojen kirkkoja, joista suurin on Siionin kristillinen kirkko, jossa on kahdeksan miljoonaa jäsentä. Myös evankeliset ja helluntaiseurakunnat toimivat aktiivisesti. == Historia == Etelä-Afrikka on ollut vuodesta 1652 lähtien hollantilaisten siirtomaa. Etelä- Afrikan väestö koostui alkuperäisväestön lisäksi hollantilaisista buureista että pienestä englantilaisesta väestöstä. Hollantilaiset olivat reformoituja. Keväällä 1860 Etelä-Afrikkaan levisi uutiset Yhdysvaltain ja Englannin herätyksistä, jotka innostivat eteläafrikkalaisia rukouskampanjoihin. Rukousten myötä reformoiduissa kirkoissa syntyi herätysliikehdintää. Uuden sysäyksen sille antoi liikehdintä Andrew Murrayn kirkossa Worcesterissä. Worcesterin seurakunnan rukousherätyksen yhteydessä ainakin 7 000 henkilöä tuli uskoon. Joukossa oli myös khoi- ja bantuheimojen jäseniä. Buurit hävisivät alueen hallinnon vuonna 1902. Vuonna 1948 buurit tulivat valtaan Etelä-Afrikassa ja tuolloin otettiin käyttöön apartheid-hallinto. Useat Etelä- Afrikan kirkot tuomitsivat apartheidin, muun muassa arkkipiispa Desmond Tutun ja Alan Boesakin johdolla. Keskeisiä asiakirjoja olivat Belharin tunnustus, Kairos-dokumentti sekä Etelä-Afrikan evankelinen todistaja. == Kirkkojenväliset järjestöt == Kirkkojen neuvoston nykyisiin jäseniin kuuluvat katolinen kirkko, helluntailainen Apostolic Faith Mission ja Hollannin reformoitu kirkko. Etelä-Afrikassa toimii myös evankelinen allianssi. == Lähteet == *
Kristinusko Tansaniassa

Tämä artikkeli kertoo kristinuskosta Tansaniassa. Kristinusko on Tansanian suurin uskonto. Kristittyihin kirkkoihin kuuluu 63,1 prosenttia väestöstä. Suurin kirkkokunta on katolisuus, johon kuuluu noin puolet kristityistä. Muita suuria kirkkoja ovat anglikaanit, luterilaiset, baptistit ja sisämaanlähetys. Helluntailaisten osuus protestanteista on noin 20 prosenttia. Tansanian ortodoksiset kuuluvat Aleksandrian patriarkaattiin. == Historia == Tansaniassa on yli sata erilaista, pääasiassa bantuihin kuuluvaa, etnistä ryhmää. Arabien kauppakeskittymiä perustettiin Tansanian rannikolle ja Sansibarin saarelle jo 1000-luvulla. Saksa julisti alueen siirtomaakseen vuonna 1884. Alue päätyi sittemmin brittien siirtomaaksi, kunnes maa julistautui itsenäiseksi vuosina 1961 ja 1963. == Lähteet == *
Grängesberg

Grängesberg on taajama Ludvikan kunnan Grängesbergin piirissä Ruotsin Taalainmaan läänissä. Asukasluku vuoden 2020 väestönlaskennassa oli 2 188\. Grängesberg sijaitsee 16 kilometriä etelälounaaseen kunnan keskustaajamasta Ludvikasta. Grängesberg oli malminkäsittelykeskus alueen rautakaivoksille, joita avattiin jo 1500-luvulla. Raudan louhinta kasvoi suurtoiminnaksi 1800-luvun lopulla, kun keksittiin Thomas-Gilchrist-menetelmä teräksen valmistamiseksi myös fosforipitoisesta rautamalmista. Kaivostoiminta jatkui vuoteen 1989, ja alue oli tuotantomäärältään Ruotsin kolmanneksi suurin rautamalmin lähde. Vuonna 1971 Grängesbergin kaivoksissa työskennelleistä 400 miehestä 200 oli suomalaisia. Nykyisin vanha teollisuusalue on kulttuurikäytössä, muun muassa Ekomuseum Bergslagen -kokonaisuuteen kuuluvana museona. Nykyinen alumiiniyritys Gränges juontaa juurensa Grängesbergiin, jossa se oli aikoinaan mahtiyhtiö. Trafik AB Grängesberg–Oxelösund (TGO) perustettiin vuonna 1896 rautatieyhtiöksi ja laajeni siitä Grängesbergsbolagetiksi, joka harjoitti kaivos-, metalliteollisuus- ja laivanvarustamotoimintaa. Se oli läpi 1900-luvun alkupuolen pohjoisen LKAB- kaivosyhtiön toinen omistaja Ruotsin valtion rinnalla. Alueella tutkitaan uusia ja entistä ympäristöystävällisempiä menetelmiä kaivos- ja malminrikastustoiminnan elvyttämiseksi fosfaattimineraali apatiitin ja eräiden harvinaisten metallien tuottamiseksi. Myös Spendrups-panimoyhtiö sai vuonna 1897 alkunsa Grängesbergistä, ja se on yhä paikkakunnan suurimpia työnantajia. ==Lähteet== Luokka:Ludvikan kunta Luokka:Ruotsin taajamat
Kristinusko Gambiassa

Tämä artikkeli kertoo kristinuskosta Gambiassa. Suurin osa Gambian väestöstä on muslimeja ja ainoastaan pieni vähemmistö, 3,5 prosenttia väestöstä, kuuluu kristillisiin kirkkoihin. == Historia == Gambia-joen varsi on useiden eri heimojen alkuperäisaluetta. Alueesta tuli 1500-lopulla Portugalin valtaus, minkä jälkeen alueella seurasivat britit ja ranskalaiset. Gambia-joen alue julistettiin brittiläiseksi protektoraatiksi vuonna 1894 ja Gambia itsenäistyi 1965. Roomalaiskatolisuus tuli maahan portugalilaisväestön mukana, mutta varsinainen evankeliointi alkoi varsinaisesti vasta 1800-luvulla. Gambian kristillinen neuvosto perustettiin vuonna 1963. == Kirkkojenväliset järjestöt == Gambiassa toimii roomalaiskatolisten, anglikaanien ja metodistien ekumeeninen kristillinen neuvosto. Monet kirkkokunnat käyvät vuoropuhelua myös muslimien kanssa. == Lähteet == *
Kristinusko Togossa

Tämä artikkeli kertoo kristinuskosta Togossa. Kristinusko on Togon suurin uskonto, johon kuuluu noin 42,3 prosenttia väesöstä. Arviolta noin puolet krisityistä kuuluu katoliseen kirkkoon. Suurimmat protestanttiset kirkkokunnat ovat evankeliset presbyteerit ja helluntailaiset. == Historia == Togo on entinen Saksan siirtomaa, joka jaettiin ensimmäisen maailmansodan jälkeen ranskalaisten ja brittien kesken. Brittiläinen Togo liittyi Ghanaan ja ranskalaisesta siirtomaasta tuli Togo vuonna 1962. Katolinen lähetystyö alkoi Togossa 1500-luvun lopulla. == Kirkkojenväliset järjestöt == Togossa toimii kristillinen neuvosto, johon kuuluvat monet protestantit, helluntailaiset ja evankeliset kirkot. == Lähteet == *
Kristinusko Ugandassa

Tämä artikkeli kertoo kristinuskosta Ugandassa. Kristinusko on Ugandan suurin uskonto. Suurin kirkkokunta on protestantismi, johon kuuluu noin 45,1 prosenttia väestöstä. Suurimmat protestanttiset ryhmät ovat anglikaanit, helluntailaiset, adventistit ja baptistit. Roomalaiskatoliseen kirkkoon kuuluu 39,3 prosenttia väestöstä. == Historia == Kristinusko saavutti Ugandan 1800-luvulla. Monet ensimmäiset kääntyneet joutuivat uutta uskontoa vastustaneen kuninkaan marttyyriuhreiksi. == Kirkkojenväliset järjestöt == Ugandan kaksi suurinta kirkkoa, katolinen ja anglikaaninen, muodostavat yhteisen kristillisen neuvoston Ugandan ortodoksisen kirkon kanssa. == Lähteet == *
Kristinusko Sambiassa

Tämä artikkeli kertoo kristinuskosta Sambiassa. Kristinusko on Sambian suurin uskonto. Suurin kirkkokunta on protestantismi, johon kuuluu noin 74,3 prosenttia väestöstä. Roomalaiskatoliseen kirkkoon kuuluu 20,2 prosenttia väestöstä. Vuonna 2000 arvioitiin, että 35 prosenttia Sambian kristityistä oli evankelisia ja helluntailaisia tai karismaattisia. == Historia == Sambia asutettiin bantujen toimesta noin vuonna 800. Vuonna 1890 brittiläiset kaivosyhtiöt ottivat alueen hallintaansa. Vuonna 1911 alueelle perustettiin brittien protektoraatti. Kristillinen lähetystyö saapui Sambiaan 1800-luvulla. Vuonna 1991 Sambian uudelleensyntynyt kristitty presidentti julisti maan kristilliseksi kansakunnaksi. == Kirkkojenväliset järjestöt == Sambiassa toimii ekumeeninen kirkkojen neuvosto sekä evankelinen yhteisö, joka on yhteydessä evankeliseen allianssiin. == Lähteet == *
Kristinusko Zimbabwessa

Tämä artikkeli kertoo kristinuskosta Zimbabwessa. Kristinusko on Zimbabwen suurin uskonto. Suurin kirkkokunta on protestantismi, johon kuuluu 74,8 prosenttia väestöstä. Suurimmat kirkkokunnat ovat apostolinen kirkko ja helluntaiherätys. Roomalaiskatoliseen kirkkoon kuuluu 7,3 prosenttia väestöstä ja muihin kristillisiin kirkkoihin 5,3 prosenttia. == Historia == Bantuheimot ovat asuttaneet Zimbabwea jo tuhansia vuosia. 1800-luvulla alueesta tuli brittien siirtomaavalta. Zimbabwe itsenäistyi vuonna 1980. Kirkoilla on ollut suuri rooli yhteiskunnassa. Suhtautuminen hallitukseen ja vapaustaisteluun on jakanut kirkkoja. == Kirkkojenväliset järjestöt == Zimbabwessa toimii ekumeeninen kirkkojen neuvosto sekä evankelinen yhteisö, joka on yhteydessä evankeliseen allianssiin. == Lähteet == *
Anita Carter

Ina Anita Carter (31. maaliskuuta 1933 Maces Spring, Virginia – 29. heinäkuuta 1999 Hendersonville, Tennesee) oli yhdysvaltalainen countrylaulaja ja lauluntekijä. Hän oli osa Carter Family -country-yhtyettä 1939−1940 ja uudelleen 1944–1996. Hänen pääinstrumenttinsa olivat basso, 12-kielinen kitara ja sointusitara. Carter kärsi nivelreumasta jonka hoitoon käytetyt lääkeet vauroittivat rankasti hänen haimaansa, munuaisiaan ja maksaansa. Hän eli saattohoidossa isosiskonsa June Carter Cashin ja tämän miehen Johnny Cashin kotona Hendersonvillessä, Tenneseessä. Hän oli kuollessaan 66-vuotias. Luokka:Vuonna 1933 syntyneet Luokka:Vuonna 1999 kuolleet Luokka:Yhdysvaltalaiset countrymuusikot
Hooja

Hooja on ruotsalainen elektronisen musiikin duo Jällivaarasta. Duoon kuuluu Joakim ”Hooja” Lithner ja Markus ”DJ Mårdhund” Mattsby. Nimi "Hooja" tulee meänkielen sanasta huija, joka tarkoittaa suomeksi samaa kuin hyi tai oi. == Singlet == * Donkey Kong (2021) * Banan Melon Kiwi & Citron (2021) * På Disco (2021) * Levererar (2021) * Där gäddan simmar (2021) * In i dimman (2022) * Polers (2022) * Livet på en pinne (2022) * Går det bra? (2022) * Jukkasjärvi (2022) * Skogsrejv (2022) * Mer & Mer (2022) * När radion dånar (2022) * Dit älven går (2022) * Banaan Meloen Kiwi & Citroen (2023) * Kommer du ihåg? (2023) * Pantamaskineriet (Pantamera) (2023) osa Pantameran markkinointikampanjaa * Happis (2023) * Grusväg (2023) * Diskoteka (2023) * Gammal i gemet (2024) == Lähteet == Luokka:Ruotsalaiset duot
Anna-Liisa Anttila

Anna-Liisa Anttila (4. huhtikuuta 1927 Helsinki – 9. elokuuta 2023 Lappeenranta)Kuolinilmoitus. Etelä-Saimaa 20.8.2023, s. 33. oli suomalainen toimittaja. Hän tuli tunnetuksi ensimmäisenä naisena, joka luki radiouutisia Yleisradiossa. Helsingissä syntynyt Anttila asui lapsena muun muassa Viipurissa, josta hän jatkosodan jälkeen muutti evakkona Imatralle. Anttila aloitti toimittajanuransa Ylä-Vuoksi-lehdessä ja oli myöhemmin mukana jo vuonna 1965, kun Yleisradio perusti radiolle oman uutistoimituksen. Aikaisemmin radiouutisista oli vastannut ainoastaan STT. Hän oli Suomen ensimmäinen uutistenlukijana toiminut nainen. Lisäksi Anttila selosti radiolle kuudet itsenäisyyspäivän vastaanotot vuosina 1965–1970 ja selosti niitä myöhemmin myös televisiossa. 1970-luvun alussa Anttila siirtyi Lappeenrantaan Yleisradion aluetoimitukseen, josta hän jäi eläkkeelle 1988. == Lähteet == == Aiheesta muualla == * Luokka:Suomalaiset radiotoimittajat Luokka:Ylen toimittajat Luokka:Vuonna 1927 syntyneet Luokka:Vuonna 2023 kuolleet
Hannu Leimu

Hannu Leimu (s. 1969 Kokkola) on suomalainen kuvataiteilija ja sarjakuvantekijä. Leimun nelimetrinen naispuolista kentauria esittävä pronssiveistos Auringon lapsi sijaitsee Vaasan ylioppilastalon edustalla. Maalaustaiteessaan Leimu on käsitellyt muun muassa väkivaltaa ja virtuaalimaailmojen vaikutusta ihmismieleen. Leimulta on ilmestynyt kaksi sarjakuvateosta, Kadonneet (2021) ja Aavikon reiteillä (2023). Esikoisteoksessa Kadonneet isä ja poika etsivät ihmiskauppiaiden ryöstämää pojan äitiä kulkien läpi dystopisen, sisällisodan runteleman maan. Aavikon reiteillä puolestaan kertoo arvokasta rahtia kuljettavan vartijan ja paimentolaiskylälleen suojelijaa etsivän pienen pojan tarinan. == Teoksia == * Kadonneet. Helsinki: Like, 2021. ISBN 978-951-1-38729-9 * Aavikon reiteillä. Helsinki: Like, 2023. ISBN 978-951-1-45426-7 * William Kidd – Merirosvon aave. Egmont, 2024. ISBN 978-952-334-712-0 == Lähteet == Luokka:Suomalaiset sarjakuvantekijät Luokka:Suomalaiset taidemaalarit Luokka:Vuonna 1969 syntyneet Luokka:Elävät henkilöt
Super 1600

Super 1600 (lyhyesti S1600) on luokka autoille, joita käytetään autourheilussa. Luokan autot ovat etuvetoisia (yksi vetävä akseli) 1,6-litraisella vapaasti hengittävällä moottorilla. Rallissa autojen on myös oltava A-ryhmän sääntöjen mukaisia. Luokan autoja käytetään rallissa, rallicrossissa ja rata-ajossa. Suomessa rallin SM-sarjassa Super 1600 -luokan autoilla voidaan ajaa SM4-luokassa. Luokan autoja on käytetty muun muassa JWRC-sarjassa. == Autot == Valmistaja Malli Alfa Romeo Alfa Romeo 147 S1600 Citroën Citroën Saxo S1600 Citroën Citroën C2 S1600 Fiat Fiat Punto S1600 Fiat Fiat Palio S1600 Ford Ford Fiesta S1600 Ford Ford Puma S1600 MG MG ZR S1600 Opel Opel Corsa S1600 Peugeot Peugeot 206 S1600 Proton Proton Satria S1600 Renault Renault Clio S1600 Suzuki Suzuki Ignis S1600 Suzuki Suzuki Swift S1600 Volkswagen Volkswagen Polo S1600 == Katso myös == * V1600 == Lähteet == Luokka:Ralliluokat Luokka:Vakioautoluokat
Emil Bergkvist

pienoiskuva|Bergkvist Suomen rallissa vuonna 2016. Emil Bergkvist (s. 17. kesäkuuta 1994) on ruotsalainen ralliautoilija. Hän voitti JWRC-sarjan mestaruuden vuonna 2018. Bergkvist voitti ERC Junior -mestaruuden vuonna 2015. Bergkvist voitti ADAC Opel Rallye Cup -sarjan vuonna 2014 ja sai Opelin sponsoriksi seuraavalle kaudelle. == Lähteet == Luokka:Ruotsalaiset ralliautoilijat Luokka:Rallin nuorten maailmanmestarit Luokka:Vuonna 1994 syntyneet Luokka:Elävät henkilöt
Gunilla Röör

Gunilla Kristina Röör (s. 16. elokuuta 1959 Bromma) on ruotsalainen näyttelijä, ohjaaja ja teatterinjohtaja. Hän työskenteli Tukholman kaupunginteatterissa vuosina 1986–2021. Lisäksi hän on näytellyt elokuvissa. Hänet on palkittu kahdesti Guldbaggella rooleistaan elokuvissa Freud flyttar hemifrån... (1991) ja Sommaren (1996). Vuodesta 2021 Röör on johtanut Norrbottensteaternia Luulajassa. Röörin äiti oli laulaja Inger Berggren. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset teatteriohjaajat Luokka:Ruotsalaiset teatterinjohtajat Luokka:Vuonna 1959 syntyneet Luokka:Elävät henkilöt
Björn Cederberg

Björn Cederberg (s. 23. heinäkuuta 1937) on ruotsalainen kartanlukija. Hän osallistui 64 rallin MM-sarjan kilpailuun. Hänen ensimmäinen kilpailunsa MM- sarjassa oli Monte Carlo -ralli 1973 ja viimeinen oli RAC-ralli 1989. Hän toimi pitkään Stig Blomqvistin ja Per Eklundin kartanlukijana. == Lähteet == Luokka:Ruotsalaiset kartanlukijat Luokka:Vuonna 1937 syntyneet Luokka:Elävät henkilöt
Christian Geistdörfer

Christian Geistdörfer (s. 1. helmikuuta 1953) on saksalainen kartanlukija. Hän osallistui 61 rallin MM-sarjan kilpailuun, joista ensimmäinen oli Kanadan ralli 1977 ja viimeinen Suomen ralli 1989. Hän oli pitkään Walter Röhrlin kartanlukija ja lisäksi muun muassa Hannu Mikkolan ja Sepp Haiderin kartanlukija. Geistdörfer on kirjoittanut muistelmateoksen By Walter's Side: Röhrl and Geistdörfer: The Dreamteam of Rallying ajasta Röhrlin kanssa maailmanmestaruusvuosina. == Lähteet == Luokka:Saksalaiset kartanlukijat Luokka:Vuonna 1953 syntyneet Luokka:Elävät henkilöt
Kirjallisuusvuosi 1728

Kirjallisuusvuosi 1728 käsittelee vuoden 1728 tärkeitä kirjallisuuden tapahtumia, uutisia ja julkistuksia. == Tapahtumia == * Borgå Gymnasiumin kirjasto perustettiin. * Kööpenhaminan lokakuisessa tulipalossa tuhoutui muun muassa islantilaisen Heimskringla-tarun käsikirjoituksia. * Astronomi James Bradley julkaisi havaintojaan valon aberraatiosta (1725–1728) ja Maan akselin nutaatiosta (1728–1748). * 1600-luvulla tehty Suomen kronikka julkaistiin painettuna. == Julkaisuja == * James Gibbs - A Book of Architecture, containing designs of buildings and ornaments * Olof Kolmodin - Then trogna siälens gyldene rökelse-kar (ruotsinkielinen rukouskirja) * Antoine François Prévost - Mémoires et aventures d’un homme de qualité (romaanin alkuosa) 1728 Luokka:1728
Masked Singer Suomi (5. tuotantokausi)

Masked Singer Suomen viidennen kauden esittäminen alkoi MTV3-kanavalla 9. syyskuuta 2023 ja päättyi 25. marraskuuta 2023. Kauden juonsi Ilkka Uusivuori. Panelisteina jatkoivat Janne Kataja ja Maria Veitola. Uusina panelisteina aloittivat Jenni Poikelus ja Benjamin Peltonen. Kaudella esiintyivät seuraavat 12 hahmoa: Kiuas, Kylpyankka, Maajussi, Mustekala, Nöpö, Orava, Sudenkorento, Taapero, Bambi, CO2, Discokissa, ja Ilopilleri. Kauden viidennessä jaksossa uutena hahmona mukaan tuli Bulldog. Kuudennen jakson uusi hahmo oli Kolibri. == Kilpailijat == Hahmo Henkilöllisyys Jakso Hahmo Henkilöllisyys 1 2 3 4 5 6 7 8 9 10 11 12 Kolibri Bess Jatkossa Jatkossa Jatkossa Jatkossa Jatkossa Voittaja Kiuas Jarkko Ahola Jatkossa Jatkossa Jatkossa Jatkossa Jatkossa Jatkossa Jatkossa 2. sija Maajussi Hanna Pakarinen Jatkossa Jatkossa Jatkossa Jatkossa Jatkossa Jatkossa Jatkossa 3. sija Kylpyankka Lotta Hintsa Jatkossa Jatkossa Jatkossa Jatkossa Jatkossa Jatkossa Putosi Taapero Paula Noronen Jatkossa Jatkossa Jatkossa Jatkossa Jatkossa Putosi Mustekala Veronica Verho Jatkossa Jatkossa Jatkossa Jatkossa Putosi Discokissa Aino-Kaisa Saarinen Jatkossa Jatkossa Jatkossa Putosi Bulldog Esko Kovero Jatkossa Putosi Nöpö Niko Saarinen Jatkossa Jatkossa Putosi Bambi Sirpa Selänne Jatkossa Jatkossa Putosi Orava Eini Jatkossa Putosi CO2 Jaakko Parkkali Jatkossa Putosi Ilopilleri Joonas Nordman Putosi Sudenkorento Jani Toivola Putosi == Jaksot == Jakso Jakson nimi Esityspäivä Katsojaluvut1 1 Uudet etsivät 9. syyskuuta 2023 670 000 2 Lisää hahmoja 16. syyskuuta 2023 619 000 3 Nevö foget 23. syyskuuta 2023 724 000 4 Muistilista 30. syyskuuta 2023 668 000 5 Cha cha! 7. lokakuuta 2023 636 000 6 Kakkuhattutäti 14. lokakuuta 2023 636 000 7 Vihjepuhelin 21. lokakuuta 2023 487 000 8 Yllätyspaljastus 28. lokakuuta 2023 625 000 9 Kuusi viimeistä 4. marraskuuta 2023 549 000 10 Ilotulituksia 11. marraskuuta 2023 618 000 11 Suuret duetot 18. marraskuuta 2023 600 000 12 Leikin loppu 25. marraskuuta 2023 715 000 1 Keskikatsojamäärä televisiossa jakson ensiesityspäivänä. == Lähteet == Luokka:2020-luvun suomalaiset musiikkiohjelmat Luokka:MTV3:n televisio-ohjelmat Luokka:Tuotantokaudet
Antti Ojanperä (ravivalmentaja)

Antti Ojanperä (s. 1980) on suomalainen ravivalmentaja. Ojanperän ja hänen puolisonsa Jutta Ihalaisen valmennustalli on Pihtiputaalla. Ojanperän nimissä olevan valmennustoiminnan lämminveriset ja suomenhevoset ovat voittaneet useita suurkilpailuja. Lukuisten muiden kilpailuiden lisäksi ravikuninkuuden ovat voittaneet Jokivarren Kunkku ja kolme kertaa Evartti sekä Suur-Hollola- ajon MAS Champ ja Main Stage. Ohjastajana Ojanperä on voittanut muun muassa suomenhevosten derbyn Herra Heinämiehellä. Vuoden ravivalmentajana Ojanperä on palkittu kahdesti, vuosien 2018 ja 2024 menestyksen johdosta. Ennen Pihtiputaalle asettumista vuonna 2010 Ojanperä oli Aimo Sulinin tallin valmentajana Kangasalla noin puolentoista vuoden ajan. == Lähteet == Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1980 syntyneet Luokka:Elävät henkilöt
Vihoviimeiset tangot

Vihoviimeiset tangot on suomalaisen näyttelijä-laulaja Esa Pakarisen viides, vuonna 1973 julkaistu studioalbumi. Levy sisältää Toivo Kärjen säveltämiä tangoja levyn tuottaneen Vexi Salmen uudelleen sanoittamina. Finnlevy julkaisi albumin Rytmi-levymerkillään vuonna 1973 vinyylilevynä ja C-kasettina. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet. == Kappaleet == Kaikki kappaleet sovittanut Eino Virtanen. === A-puoli === # # # # # # === B-puoli === # * # # # # # Lähteet:Esa Pakarinen: Vihoviimeiset tangot -vinyylialbumin takakannen tiedot, Rytmi, RILP 7096, 1973. == Tekijät == === Muusikot === * Esa Pakarinen – laulu * Eino Virtanen – kapellimestari * Ragni Malmstén – eukko (3) * Kalevi Nyqvist – harmonikka * Aaro Kurkela – harmonikka (1–4, 8, 12), vibrafoni (2) * Kai Pahlman – piano (5–7, 9–11) * Pauli Granfelt – trumpetti (6, 7), mandoliini (1, 8, 9, 12), viulu (2–5, 10, 11) * Unto Haapa-aho – klarinetti (1–5, 8–12), tenorisaksofoni (6, 7) * Heikki Laurila – kitara * Erik Lindström – basso (1–4, 8, 12) * Pentti Tiensuu – basso (5–7, 9–11) * Ilpo Kallio – rummut (1–4, 8, 12) * Erkki Valaste – rummut (5–7, 9–11) Lähde: === Tuotanto === * Finnlevy / Vexi Salmi – tuotanto * Pekka Kuparinen – valokuvat * Jorma Tähtinen – kannen suunnittelu Lähde: == Lähteet == Luokka:Vuoden 1973 albumit Luokka:Esa Pakarisen albumit Luokka:Vexi Salmen tuottamat albumit
La Neuveville

La Neuveville on Sveitsissä, Bernin kantonin Bernin Juran hallintopiirissä sijaitseva kaupunki. Se sijaitsee Bieljärven vieressä ja rajoittuu Neuchâtelin kantoniin lännessä. Kaupunki perustettiin vuonna 1312 Baselin hiippakunnan piispan toimesta. Vuonna 2022 kaupungin väkiluku oli 6 820. == Turismi == Bieljärven ranta tarjoaa hyvät mahdollisuudet harrastaa vesiurheilua. St- Joux'n ympärillä oleva rantaviiva ja sen piknik-alueet ovat suosittuja. Aktiiviset harrastajat voivat vuokrata polkuveneitä, kajakkeja ja kanootteja. Kaupungissa järjestetään lukuisia opastettuja kierroksia, joka auttaa asiakkaita tutustumaan kaupungin keskiaikaiseen historiaan. == Lähteet == == Aiheesta muualla == Luokka:Sveitsin kaupungit Luokka:Bernin kantonin kunnat
Kylmälaukku

Kylmälaukku on kannettava reppu, laatikko tai kassi, jonka tavoitteena on pitää sinne laitettu ruoka kylmänä ja käyttökelpoisena. Kylmälaukkuja on useita erilaisia ja osa niistä tarvitsee toimiakseen 12 tai 230 V:n käyttöjännitteen, mutta osaa jäähdytetään kylmäkalleilla. Tärkeä valintakriteeri on myös kova- tai pehmeäkantisuus, joka määrittää kylmälaukun vaatiman tilan. == Lähteet == Luokka:Kylmätekniikka Luokka:Säilytyskalusteet
Puolapuut

Puolapuut ovat yleensä puusta valmistettu tikasmainen rakennelma, jossa voidaan tehdä muun muassa erilaisia venytyksiä ja lihaskuntoharjoitteita. Yleensä puolapuita löytyy kuntosaleilta, mutta niitä hankitaan nykyisin myös koteihin. == Lähteet == == Aiheesta muualla == Luokka:Lihaskuntoharjoitteet Luokka:Voimistelu
Esa ja Eemeli

Esa ja Eemeli on koomikko Esko "Eemeli" Toivosen toinen ja viihdetaiteilija Esa Pakarisen neljäs studioalbumi, joka julkaistiin vuonna 1972. Albumi sisältää Pakarisen ja Eemelin laulamia duettoja, mutta myös miesten yksin laulamia kappaleita. Albumi julkaistiin vuonna 1972 C-kasettina ja vinyylilevynä Finnlevyn toimesta. Eemelin ja Pakarisen duetot sekä Pakarisen yksin laulamat kappaleet julkaistiin Pakarisen vuoden 2011 Meiltähän tämä käy! Kaikki levytykset 1951–1988 -kokoelmalla. == Kappaleet == Kaikki kappaleet sovittanut Jani Uhlenius. === A-puoli === # # # # # # # === B-puoli === # * # # # # # # Esa Pakarinen levyttänyt kappaleet "Helena ja Heluna" myös vuonna 1963 ja "Hullu hanuri" vuosina 1954, 1972 (myös yksin) ja 1988. == Kokoonpano == * Esa Pakarinen - laulu (kappaleissa 2, 4, 6-8, 10, 12 ja 14), jutustelu ("Severi Suhonen kiertokoulun opettajana" (2) ja "Jätkän kulttuuripäivät" (10) ja huuto ("Huutokauppa" (7) * Eemeli - laulu (1, 3-5, 7-9, 11 ja 13) === Jani Uhleniuksen yhtye === * Jani Uhlenius - kapellimestari, piano (4, 6-8, 12 ja 13) ja haitari ("Severi Suhonen kiertokoulun opettajana", "Jätkän kulttuuripäivät" ja "Hullu hanuri" (14) * Pauli Granfelt - trumpetti ("Kulkurien kuningas" (6) * Reijo Lehtovirta - alttosaksofoni ("Väärin ymmärretty" (4), baritonisaksofoni ("Kulkurien kuningas") ja klarinetti (7 ja 12-14) * Rauno Lehtinen - tenorisaksofoni ("Väärin ymmärretty") ja viulu ("Säkkijärven polkka" (8), "Liemessä + pielessä" (12) ja "Helena ja Heluna" (13) * Aaro Kurkela - haitari (4, 8, 12 ja 13) * Kalevi Nyqvist - haitari ("Kulkurien kuningas", "Huutokauppa" ja "Hullu hanuri") * Olle Wiberg - kitara * Ilkka Willman - basso (2, 4, 8, 10 ja 12-14) * Pentti Mutikainen - basso ("Kulkurien kuningas", "Huutokauppa" ja "Hullu hanuri") * Matti Oiling - rummut (4, 8, 12 ja 13) * Tapani "Nappi" Ikonen - rummut ("Kulkurien kuningas", "Huutokauppa" ja "Hullu hanuri") === Tuotanto === * Ronnie Kranck - äänitys (Finnvox-studiot, Helsinki, tammikuussa 1972) * Matti Pietinen - valokuva * Jani Uhlenius - tuotanto == Lähteet == Luokka:Vuoden 1972 albumit Luokka:Esa Pakarisen albumit
Suomen Haagin-suurlähetystö

Suomen Haagin-suurlähetystö on Suomen ulkomainen edustusto Alankomaiden pääkaupungissa Haagissa. Edustustoa on syyskuusta 2022 lähtien johtanut suurlähettiläs Ilkka-Pekka Similä. Alankomaat tunnusti Suomen itsenäisyyden 28. tammikuuta 1918. Diplomaattiset suhteet maiden välille solmittiin saman vuoden elokuussa. Suomen pysyvä suurlähettiläs Alankomaihin nimettiin vuonna 1947; tätä ennen asianhoitaja oli akkreditoitu toisesta maasta käsin. == Katso myös == *Luettelo Suomen diplomaattisista edustajista Euroopassa == Lähteet == == Aiheesta muualla == * Suomi ulkomailla: Alankomaat (finlandabroad.fi) * Suomen edustustot ulkomailla (um.fi) Haag Luokka:Haagin rakennukset ja rakennelmat
Kirjallisuusvuosi 1727

Kirjallisuusvuosi 1727 käsittelee vuoden 1727 tärkeitä kirjallisuuden tapahtumia, uutisia ja julkistuksia. == Tapahtumia == * Pietarissa alkoi ilmestyä saksankielinen lehti St. Petersburgische Zeitung. Se oli toiminnassa vuoteen 1914 asti. * Turkin ensimmäinen kirjapaino perustettiin Istanbulissa. Siellä painettiin sekä arabian- että turkinkielisiä tekstejä. == Julkaisuja == * Johann Cristoph Gatter - Abriß der Genealogie (sukututkimuksen perusteos) * Stephen Hales - Vegetable Staticks (ravinto-opin tutkimus) * Pierre de Marivaux - La Seconde Surprise de l'amour (näytelmä, suom. Harhatunteet, 1977) * Jean Marot - L’architecture française (Ranskan arkkitehtuuria, postuumi) * Jan Cornelis de Pauw - Hieroglyfika (tekstikriittinen teos antiikin kreikkalaisesta tietokirjasta) 1727 Luokka:1727
Suomen Varsovan-suurlähetystö

Suomen Varsovan-suurlähetystö () on Suomen ulkomainen edustusto Puolan pääkaupungissa Varsovassa. Edustustoa on syyskuusta 2022 lähtien johtanut suurlähettiläs Päivi Laine. Maaliskuussa 1919 Suomen ulkoministeri Carl Enckell sai sähkösanoman, jossa Suomen hallituksen toivottiin tunnustavan vastikään itsenäistynyt Puolan valtio ja sen hallitus. Näin toimittiin. Suomen Varsovan-lähetystö perustettiin yhtenä Suomen ensimmäisistä ulkomaanedustustoista. Sen ensimmäinen asiainhoitaja nimitettiin 14. marraskuuta 1919 ja suurlähettilääksi hänet nimettiin vajaa puoli vuotta myöhemmin. == Katso myös == *Luettelo Suomen diplomaattisista edustajista Euroopassa == Lähteet == == Aiheesta muualla == * Suomi ulkomailla: Puola (finlandabroad.fi) * Suomen edustustot ulkomailla (um.fi) Varsova Luokka:Varsovan rakennukset ja rakennelmat
Nuorten Ykköspesis

Nuorten Ykköspesis on Pesäpalloliiton alainen pesäpallosarja, joka jakaantuu poikien ja tyttöjen sarjoihin. Se on Nuorten Superpesistä alempi sarja. Poikien Ykköspesiksessä on kaudella 2024 mukana 21 joukkuetta ja Tyttöjen Ykköspesiksessä 21 joukkuetta. Poikien Ykköspesis perustettiin vuonna 2020 B-poikien SM-sarjan tilalle, kun Pesäpalloliitto päätti yhdistää A- ja B-pojat yhdeksi ikäluokaksi. Tyttöjen Ykköspesis perustettiin vuonna 2022 kokonaan uutena sarjana. == Sarjajärjestelmä 2024 == === Poikien Ykköspesis === Poikien Ykköspesiksen joukkueet on jaettu kolmeen lohkoon. Runkosarja pelataan lohkon sisällä kolminkertaisena sarjana A- ja C-lohkossa, sekä kaksinkertaisena sarjana B-lohkossa. Ottelumäärä joukkuetta kohden on A- ja C-lohkoissa 15, sekä B-lohkossa 16. Yksittäisen ottelun otteluaika on 4+4. Samana päivänä pelattavien turnausotteluiden otteluaika on 3+3. Lopputurnaukseen etenevät lohkovoittajat sekä kilpailumääräysten mukaisesti paras lohkokakkonen. Lopputurnauksessa pelataan välierät ja mitaliottelut. Lopputurnauksen järjestää kilpailumääräysten mukaisesti paras lohkovoittaja. === Tyttöjen Ykköspesis === Tyttöjen Ykköspesiksen joukkueet on jaettu kolmeen lohkoon. Runkosarja pelataan lohkon sisällä kaksinkertaisena sarjana A- ja B-lohkoissa sekä kolminkertaisena sarjana C-lohkossa. Ottelumäärä joukkuetta kohden on A-lohkossa 12, B-lohkossa 14 ja C-lohkossa 15. Yksittäisen ottelun otteluaika on 4+4. Samana päivänä pelattavien turnausotteluiden otteluaika on 3+3. Lopputurnaukseen etenevät lohkovoittajat sekä kilpailumääräysten mukaisesti paras lohkokakkonen. Lopputurnauksessa pelataan välierät ja mitaliottelut. Lopputurnauksen järjestää kilpailumääräysten mukaisesti paras lohkovoittaja. == Joukkueet 2024 == === Pojat === * Alajärven Ankkurit, Alajärvi * Hämeenkyrön Räpsä, Hämeenkyrö * Hyvinkään Tahko, Hyvinkää * Imatran Pallo- Veikot, Imatra * Joensuun Maila, Joensuu * Kankaanpään Maila, Kankaanpää * Kannuksen Ura, Kannus * Kempeleen Kiri, Kempele * Keravan Pesis-Juniorit, Kerava * Koskenkorvan Urheilijat, Ilmajoki * Kouvolan Pallonlyöjät, Kouvola * Laihian Luja, Laihia * Manse PP, Tampere * Oulun Lippo Juniorit, Oulu * Pesäsudet, Säkylä * Pöytyän Urheilijat, Pöytyä * Puijon Pesis, Kuopio * Puna- Mustat, Helsinki * Simon Kiri, Simo * Sotkamon Jymy, Sotkamo * Summan Ponnistus, Hamina * Vimpelin Veto, Vimpeli Lähteet: === Tytöt === * Hyvinkään Tahko, Hyvinkään Tahko * Janakkalan Jana, Janakkala * Joensuun Maila, Joensuu * Jyväskylän Kirittäret, Jyväskylä * Kannuksen Ura, Kannus * Kempeleen Kiri, Kempele * Kuusankosken Puhti, Kuusankoski (Kouvola) * Laihian Luja, Laihia * Manse PP, Tampere (B-tytöt) * Manse PP, Tampere (C-tytöt) * Nivala Pesis, Nivala * Oulaisten Huima, Oulainen * Oulun Lippo Juniorit, Oulu * Pattijoen Urheilijat Juniorit, Raahe * Pesä Ysit, Lappeenranta * Pesäkarhut-Akatemia, Pori * Seinäjoen Maila-Jussit, Seinäjoki * Sotkamon Jymy, Sotkamon Jymy * Summan Ponnistus, Hamina * Viinijärven Urheilijat * Ylihärmän Pesis-Junkkarit Lähteet: == Lähteet == ==Aiheesta muualla== * Sarjan Kotisivu Luokka:Suomen pesäpallosarjat
Suomen Pariisin-suurlähetystö

Suomen Pariisin-suurlähetystö () on Suomen ulkomainen edustusto Ranskan pääkaupungissa Pariisissa. Edustustoa on syyskuusta 2022 lähtien johtanut suurlähettiläs Matti Anttonen. Ranska tunnusti Suomen itsenäisyyden ensimmäisten valtioiden joukossa 4. tammikuuta 1918. Suomen asianhoitaja nimettiin 14. helmikuuta 1918. Carl Enckell lähetettiin Ranskaan ensimmäisen maailmansodan jälkeisen Pariisin rauhanneuvottelujen vuoksi, mutta Suomen Ranskan suurlähettilääksi hänet nimitettiin vasta 16. elokuuta 1919. Suurlähetystön osoitte on "1 Place de Finlande" eli "Suomenaukio 1". Aukio sai nimensä Suomen suurlähetystön pyynnöstä, joka oli vuonna 1961 muuttanut aukiolle avautuvaan rakennukseen. Pariisin kaupunginvaltuusto päätti heinäkuussa 1962 nimetä aukion "Place de Finlande" eli Suomenaukioksi. Tasavallan presidentti Urho Kekkonen, joka oli virallisella vierailulla Ranskassa, vihki aukiot käyttöön lokakuussa 1962. == Katso myös == *Luettelo Suomen diplomaattisista edustajista Euroopassa == Lähteet == == Aiheesta muualla == * Suomi ulkomailla: Ranska (finlandabroad.fi) * Suomen edustustot ulkomailla (um.fi) Pariisi Luokka:Pariisin rakennukset ja rakennelmat
Uuden-Seelannin geologia

Uuden-Seelannin geologia käsittää Uuden-Seelannin kallioperään, maaperään ja niihin kätkeytyviin luonnonvaroihin liittyviä seikkoja. == Kallioperä == Uusi- Seelanti on geologisesti varsin uutta aluetta. Eteläsaarella sijaitsevat Eteläiset Alpit kohosivat meren pinnan yläpuolelle noin 10–15 miljoonaa vuotta sitten. Tämä vuorijono on koillis-lounassuuntainen ja vuorten huiput ovat usein jäätikön peittämiä. Pohjoissaarella tapahtui 1–4 miljoonaa vuotta sitten tuliperäistä toimintaa, joka vaikutti merkittävästi saaren geologisiin piirteisiin. Pohjoissaarella on vuorijonoja, joiden alaosat ovat muodostuneet sedimenttikivilajeista ja niiden yläosissa on tuliperäisiä kivilajeja. Saaren keskiosassa on ylänkö, jonka alueella sedimenttikivilajeja peittävät laava, vulkaaninen tuffi ja hohkakivi. Pohjoissaarella esiintyy usein maanjäristyksiä ja tuliperäistä ja geotermistä toimintaa. == Vulkaaninen ja seisminen toiminta == Uusi-Seelanti on osa Tyynenmeren tulirengasta, jolla esiintyy voimakasta tektonista ja vulkaanista toimintaa. Christchurchin maanjäristys 2011 aiheutti vakavia tuhoja. 185 ihmistä kuoli. Uudessa Seelannissa on yhdeksän aktiivista tulivuorta. 2000-luvulla niistä ovat purkautuneet Whakaari (2019), Okataina (2015) ja Raoul (2006). == Kaivannaiset == Uudella-Seelannilla on merkittävät hiilivarat, joista suuri osa on Eteläsaarella sijaitsevaa ruskohiiltä. Uuden-Seelannin öljyvarat riittäisivät kattamaan maan oman kulutuksen yhden vuoden ajan. Kullankaisvuu oli huipussaan 1800-luvun jälkipuoliskolla.Rautapotoista hiekkaa jalostetaan kotimaassa ja viedään ulkomaille. == Lähteet == == Aiheesta muualla == * Soil Map FAO Luokka:Uuden- Seelannin maantiede Luokka:Alueellinen geologia
Harri Vuorenpää

Harri Tapio Vuorenpää (s. 20. syyskuuta 1982 Tampere) on suomalainen poliitikko ja perussuomalaisten puoluesihteeri elokuusta 2023 lukien. Vuorenpää valittiin tehtäväänsä puolueen kesän 2023 puoluekokouksessa. Vuorenpää sai annetuista äänistä eniten ääniä vaalin molemmilla kierroksilla. Vuorenpää on koulutukseltaan tradenomi ja siviiliammatiltaan tilitoimistoyrittäjä. Hän toimii Pirkkalan kunnanvaltuuston 1. varapuheenjohtaja ja johtaa perussuomalaisten valtuustoryhmää. Aikaisemmin hän on toiminut Pirkanmaan perussuomalaisten puheenjohtajana ja perussuomalaisten puoluehallituksessa. ==Yksityiselämä== Vuorenpää on naimisissa ja pirkkalalaisella perheellä on seitsemän lasta. Vuorenpäällä on ylempi AMK- tutkinto vuodelta 2014 yrittäjyydestä ja liiketoimintaosaamisesta. ==Lähteet== Luokka:Perussuomalaisten puoluesihteerit Luokka:Pirkkalan kunnanvaltuutetut Luokka:Vuonna 1982 syntyneet Luokka:Elävät henkilöt
Australian geologia

Australian geologia käsittää Australian kallioperään, maaperään ja niihin kätkeytyviin luonnonvaroihin liittyviä seikkoja. == Kallioperä == Australian länsipuolella on ylänkö, jonka kallioperä koostuu vanhoista kivilajeista. Alueeseen kuuluu luoteisosan Hamersleyvuoristo, jonka alueelta löytyy rautapitoisia kivilajeja. Myös Australian itäpuolella on ylänkö, joka alenee kohti Australian keskiosaa. Keskiosissa on paljolti eroosioituneita kallioita, tasankoja ja painanteita. Keskiosissa sijaitsevat myös McDonnellvuoret ja Musgravevuoret. Keskiosassa sijaitsevalla alangolla on iso arteesinen allas ja useat jokien altaat, kuten Carpentarian, Eyren ja Murrayn altaat. Australian pohjoisosassa on Kimberleyn laakio ja Arnheminmaa. == Seisminen toiminta == Australian mantereella ei ole ollut tulivuorenpurkauksia eurooppalaisperäisen asutuksen aikana. Heard ja McDonaldinsaarilla on aktiivisia tulivuoria. == Kaivannaiset == Australia on yksi maailman johtavista rautamalmin tuottajista. Kullan tuotanto oli huipussaan 1900-luvun alussa. Vuonna 1979 Kimberleyn läheltä löytyi suuri määrä timantteja. Queenslandin ja Etelä-Australian osavaltioissa sekä Tasmaniassa on öljyliusketta. Sen kokonaismääräksi on arvioitu 58 miljardia tonnia, mistä helposti hyödynnettävissä on noin 3 miljardia tonnia öljyä. == Lähteet == Luokka:Australian maantiede Luokka:Alueellinen geologia
Maantiepyöräilyn maailmanmestaruuskilpailut 2023

Maantiepyöräilyn maailmanmestaruuskilpailut 2023 olivat järjestyksessään 96. maantiepyöräilyn maailmanmestaruuskilpailut. Ne järjestettiin 5.–13. elokuuta 2023 Skotlannissa, Isossa-Britanniassa. Kuusi maantieajokilpailua järjestettiin Glasgow'ssa ja kuusi aika-ajokilpailua Stirlingissä. Joukkueaika-ajon sekaviesti järjestettiin Glasgow'ssa. Kilpailu järjestettiin ensimmäistä kertaa samaan aikaan monen muun pyöräilyn maailmanmestaruuskilpailun kanssa, kuten maastopyöräilyn MM-kilpailuiden ja ratapyöräilyn MM-kilpailujen kanssa. Kansainvälisellä pyöräilyliitolla UCI:lla on aikomus järjestää vastaavanlaisia suurtapahtumia neljän vuoden välein aina kesäolympialaisia edeltävänä vuotena. == Mitalistit == === Elite === Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet Maantieajo 6h 07' 27" + 1' 37" + 1' 45" Aika-ajo 55' 19.23" + 12.28" + 48.20" Naiset Naiset Naiset Naiset Naiset Naiset Naiset Maantieajo 4h 02' 12" + 7" + 7" Aika-ajo 46' 59.80" + 5.67" + 1' 12.95" Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekakilpailut Sekaviesti Stefan Bissegger Elise Chabbey Nicole Koller Stefan Küng Marlen Reusser Mauro Schmid 54' 16.20" Bruno Armirail Rémi Cavagna Bryan Coquard Audrey Cordon-Ragot Cédrine Kerbaol Juliette Labous + 7.08" Miguel Heidemann Jannik Steimle Maximilian Walscheid Ricarda Bauernfeind Lisa Klein Franziska Koch + 51.31" === Alle 23-vuotiaat === Laji Kultaa Kultaa Hopeaa Hopeaa Pronssia Pronssia Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Maantieajo 4h 04' 58" + 2" + 2" Aika-ajo 43' 00" + 11" + 51" Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Naiset alle 23-v. Maantieajo 4h 06' 46" + 0" + 0" Aika-ajo 49' 27.26" + 7.85" + 39.13" ===Juniorit=== Laji Kultaa Kultaa Hopeaa Hopeaa Pronssia Pronssia Juniorimiehet Juniorimiehet Juniorimiehet Juniorimiehet Juniorimiehet Juniorimiehet Juniorimiehet Maantieajo 3h 06' 26" + 1' 19" + 1' 19" Aika-ajo 29' 29.62" + 24.87" + 34.11" Juniorinaiset Juniorinaiset Juniorinaiset Juniorinaiset Juniorinaiset Juniorinaiset Juniorinaiset Maantieajo 1h 54' 53" + 9" + 9" Aika-ajo 19' 31.51" + 16.59" + 29.30" == Lähteet == Luokka:Maantiepyöräilyn maailmanmestaruuskilpailut Luokka:Pyöräilykausi 2023 Luokka:Yhdistyneen kuningaskunnan pyöräily Luokka:Glasgow’n urheilu Luokka:Stirling
Suomen Prahan-suurlähetystö

Suomen Prahan-suurlähetystö () on Suomen ulkomainen edustusto Tšekin pääkaupungissa Prahassa. Edustustoa on kesäkuusta 2022 lähtien johtanut suurlähettiläs Pasi Tuominen. Tšekkoslovakia tunnusti Suomen itsenäisyyden 15. heinäkuuta 1920. Diplomaattidsuhteet virallistettiin kuitenkin vasta syksyllä 1927. Suomi tunnusti Tšekin tasavallan vuoden 1993 alussa; samalla solmittiin diplomaattisuhteet. == Katso myös == *Luettelo Suomen diplomaattisista edustajista Euroopassa == Lähteet == == Aiheesta muualla == * Suomi ulkomailla: Tšekki (finlandabroad.fi) * Suomen edustustot ulkomailla (um.fi) Praha Luokka:Prahan rakennukset ja rakennelmat
Laskarína Boumpoulína

pienoiskuva|pysty=0.9|Laskarína Boumpoulína. Maalaus 1800-luvulta. Laskarína Boumpoulína, oikealta sukunimeltään Boúmpouli (usein Laskarína Bouboulína, ; 1771 Konstantinopoli – 1825 Spétses), oli kreikkalainen vapaustaistelija ja laivastokomentaja, josta on tullut kansallissankari ja lukuisten tarinoiden ja näytelmien päähenkilö. On huomattava, ettei kaikkia hänen elämäänsä liittyviä kertomuksia voida varmuudella todistaa. == Elämä == Laskarína Boumpoulína oli Kreikan vapaussodan alkaessa vuonna 1821 jäänyt toistamiseen leskeksi ja oli kuuden lapsen äiti. Lisäksi hänellä oli mainetta vahvana ja itsenäisenä naisena. Vapaussodan alkaessa oli selvää, että ainoastaan saamalla saaristo ja laivasto mukaan kansannousuun Osmanien valtakuntaa vastaan sillä olisi mahdollisuus onnistua. Boumpoulínan isä oli ollut merikapteeni ja opettanut purjehtimista myös tyttärelleen. Boumpoulína otti vapaussodan alettua komentoonsa neljä miesvainajansa omistamaa alusta. Hänen veljensä ja vanhimmat poikansa avustivat häntä. Jo ensimmäisissä operaatioissa hän osoitti pelottomuutta. Erityisen kuuluisaksi tuli hänen toimintansa Trípolin taistelussa. Hän toi aluksensa avustamaan piiritettyjä kreikkalaisia ja sai aikaan kiivaan taistelun. Voittoisan taistelun jälkeen hän ratsasti vallattuun kaupunkiin huomiota herättävästi hevosella. Paitsi taisteluilla Boumpoulína yritti vaikuttaa sotaan myös neuvotteluilla. Hän yritti turhaan rauhoitella omiaan olemaan surmaamatta kiinnijääneitä turkkilaisia. Erityisen ankarasti hän vetosi sotilaisiin, että nämä jättäisivät turkkilaiset naiset rauhaan. Korut ja arvoesineet sai ryöstää, mutta mitään muuta hän ei sallinut tapahtuvan. Hänen neuvottelutaitonsa toivat tulosta, kun hän sai vankien vaihdossa vaihdettua vangitut turkkilaisnaiset Kreikan kirkon johtajiin. Kreikan vapaussota oli raaka. Kumpikin osapuoli syyllistyi tekohin, jotka nykykatsannon mukaan olisivat sotarikoksia. Euroopassa kreikkalaisia ihailtiin ja romantisoitiin, ja lordi Byron lähti kreikkalaisten puolelle vapaaehtoissotilaaksi. Boumpoulínaa pidettiin oman aikansa Jeanne d’Arcina. Kun Boumpoulínan maine kasvoi, hän alkoi saada paljon kilpailijoita ja kadehtijoita. Osa kadehtijoista oli hänen omia sukulaisiaan. Lisäksi hänellä oli erimielisyyttä Koútsisin suvun kanssa. Koútsisit syyttivät Boúmpoulisin sukua siitä, että yksi suvun tyttäristä oli karannut Boúmpoulisin sukuun kuuluneen pojan kanssa. Syntyneessä riidassa Boumpoulína sai luodin päähänsä ja kuoli. On epäselvää oliko kyseessä tarkoituksellinen murha. Laskarína Boumpoulínasta tuli kuolemansa jälkeen marttyyri ja legenda. Venäjän tsaari nimitti hänet kunnia-amiraaliksi. Hänen kuolinpaikkaansa näytetään vierailijoille, ja vanhat verijäljet on säilytetty. == Lähteet == == Aiheesta muualla == * Laskarina Bouboulina, the mother of modern Greece. BBC Luokka:Kreikkalaiset sotilaat Luokka:Vuonna 1771 syntyneet Luokka:Vuonna 1825 kuolleet
Olavi Ritala

Olavi Ritala (17. helmikuuta 1927 Humppila – 25. helmikuuta 1997 Helsinki) oli suomalainen viihdetaiteilija ja muusikko. Ritala toimi 1950-luvulla Tapio Rautavaaran säestäjänä iltamakiertueilla. Hän soitti harmonikkaa. == Lähteet== Luokka:Vuonna 1927 syntyneet Luokka:Vuonna 1997 kuolleet Luokka:Suomalaiset viihdetaiteilijat
Glen Powell

Glen Thomas Powell Jr. (s. 21. lokakuuta 1988 Austin, Texas) on yhdysvaltalainen näyttelijä. Hän on näytellyt muun muassa television kauhukomediasarjassa Scream Queens (2015) ja toimintaelokuvassa Top Gun: Maverick (2022). Lisäksi hän on työskennellyt teatterinäyttelijänä. == Ura == Glen Powell varttui synnyinkaupungissaan Austinissa. Hänen vanhempansa ovat Glen Sr. ja Cyndy Powell ja hän on kolmilapsisen katraan keskimmäinen. Ennen muuttoaan Los Angelesiin Powell opiskeli media-alaa (radio, televisio, elokuvat) Texasin yliopistossa. Powell on näytellyt teatterissa muun muassa musikaalissa The Sound of Music. Vuosina 1999–2003 hän kuului ryhmään Broadway Texas Players, minkä jälkeen hän alkoi saada televisio- ja elokuvarooleja. Powellin varhaisia elokuvarooleja on pitkäsorminen poika Robert Rodriguezin seikkailukomediassa Spy Kids 3 – Peli on pelattu (2003). Sen jälkeen hän näytteli muun muassa elokuvissa Fast Food Nation (2006), The Hottest State (2006), The Great Debaters (2007). Vuonna 2022 hänellä oli Jake ”Hangman” Seresinin rooli toimintaelokuvassa Top Gun: Maverick. Powell on näytellyt niin ikään televisiosarjoissa, kuten Into the West (2005), C.S.I. Miami (2009) ja Scream Queens (2015). == Valikoitu filmografia == === Elokuvat === *Spy Kids 3 – Peli on pelattu (2003) *Wendellin stoori (2005) *Fast Food Nation (2006) *The Great Debaters (2007) *Yön ritarin paluu (2012) *Best Friends Forever (2013) *The Expendables 3 (2014) *Sex Ed (2014) *Misconduct (2016) *Everybody Wants Some!! (2016) *Hidden Figures – varjoon jääneet (2016) (roolina historiallinen henkilö John Glenn) *Sand Castle (2017) *Kirjallinen piiri perunankuoripaistoksen ystäville (2018) *Apollo 10 1⁄2: A Space Age Childhood (2022) *Top Gun: Maverick (2022) *Hit Man (2023) *Anyone But You (2023) *Twisters (2024) === Televisiosarjat === *Endurance (2003) *Jack & Bobby (2004) *Into the West (2005) *Ilman johtolankaa (2008) *C.S.I. Miami (2009) *Rizzoli & Isles (2011) *NCIS Rikostutkijat (2012) *Scream Queens (2015–2016) == Lähteet == == Aiheesta muualla == *Dujour: Absolute Powell Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Steffi Landerer

Steffi Landerer (s. 1. toukokuuta 1990 Bad Saarow, DDR) on saksalainen kevyen musiikin laulaja, televisioesiintyjä ja radiojuontaja. == Ura == Landerer nousi julkisuuteen televisio-ohjelmassa Deutschland sucht den Superstar vuonna 2010. Hän jatkoi televisioesiintymisiään muun muassa päivittäissarjassa Berlin – Tag & Nacht, jossa hän näytteli myymälävarasta. Landerer juontaa BB-Radio- kanavalla ohjelmaa Steffi-Landerer-Show. Vuonna 2023 Landerer aloitti laulajana taiteilijanimenään Steffy Metal. Hänen esikoissinglensä on "Bierbrauerei". Satojatuhansia seuraajia sosiaalisen median alustoilla kerännyt Landerer nimettiin kesällä 2023 Brandenburgin olutlähettilääksi ("Brandenburger Bier-Botschafterin"). == Diskografia == *Bierbrauerei (2023) *Nacht mit mir (2023) == Lähteet == == Aiheesta muualla == *Smalltalk: Matze Knop und Steffy Metal eröffnen Mallorcas Party-Saison *YouTube: Steffy Metal - Nacht mit mir (Offizielles Musikvideo) Luokka:Saksalaiset laulajat Luokka:Saksalaiset näyttelijät Luokka:Vuonna 1990 syntyneet Luokka:Elävät henkilöt
Jussi Karlgren

Jussi Karlgren (s. 1965) on ruotsalainen kielitieteen tutkija. Karlgren on kieliteknologian dosentti Helsingin yliopistolla. Hän on toiminut tekoälytutkijana muun muassa Spotifyn tiedonhakututkimusryhmässä. == Lähteet == Luokka:Ruotsalaiset kielitieteilijät Luokka:Vuonna 1965 syntyneet Luokka:Elävät henkilöt